Source: http://ec.europa.eu/civiljustice/parental_resp/parental_resp_sln_mt.htm
Timestamp: 2016-07-25 10:43:27+00:00
Document Index: 1037327

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Art. 120', 'Art. 141', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Risponsabilità tal-ġenituri - Slovenja
> Risponsabilità tal-ġenituri
L-aħħar aġġornament: 06-04-2009
Risponsabilità tal-ġenituri - SlovenjaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
It-terminu legali “responsabbiltà tal-ġenituri" xi jfisser? X’inhuma d-drittijiet u l-obbligi ta’ min ikollu r-responsabbiltà tal-ġenituri? 2.
Bħala regola ġenerali, min għandu r-responsabbiltà tal-ġenituri? 3.
Jekk il-ġenituri ma jkunux jistgħu jew ma jkunux iridu jeżerċitaw ir-responsabbiltà tal-ġenituri fuq uliedhom, tista’ tinħatar persuna oħra minflokhom? 4.
Jekk il-ġenituri jiddivorzjaw jew jinfirdu, kif tkun stabbilita r-responsabbiltà għat-tfal? 5.
Jekk il-ġenituri jilħqu ftehim dwar ir-responsabbiltà tal-ġenituri, liema formalitajiet għandhom jiġu rispettati biex il-ftehim ikun jorbot legalment? 6.
Jekk il-ġenituri ma jkunux jistgħu jilħqu ftehim, minn liema mezzi alternattivi jistgħu jagħmlu użu? 7.
Jekk il-ġenituri jidħlu l-qorti, fuq liema kwistjonijiet jista’ jiddeċiedi l-imħallef? 8.
Jekk il-qorti tiddeċiedi li l-missier jew l-omm għandu jkollu/jkollha l-kustodja unika tat-tfal, dan ifisser li l-ġenituri jkunu jistgħu jiddeċiedu dwar l-affarijiet kollha li jkollhom x’jaqsmu mat-tfal qabel l-ewwel nett jikkonsultaw lil xulxin? 9.
Jekk il-qorti tiddeċiedi li l-ġenituri għandu jkollhom il-kustodja konġunta tat-tfal tagħhom, dan xi jfisser fil-prattika? 10.
Liema qorti jew awtorità hija kompetenti sabiex tiddeċiedi? Liema formalitajiet għandhom jiġu rispettati u liema dokumenti huma meħtieġa? 11.
Liema proċedura tapplika f’dawn il-każijiet? Teżisti proċedura ta’ emerġenza? 12.
Nista’ nikseb għajnuna legali li tkopri l-ispejjeż tal-proċedura? 13.
Jista’ jsir appell kontra deċiżjoni dwar ir-responsabbiltà tal-ġenituri? 14.
F’ċerti kazijiet, jista’ jkun meħtieġ li ssir applikazzjoni lil qorti biex deċiżjoni tkun inforzata. Liema proċedura tapplika? 15.
X’għandi nagħmel biex deċiżjoni mogħtija minn qorti barranija tkun rikonoxxuta u liema proċedura tapplika? 16.
Għand liema qorti jkolli mmur biex nopponi r-rikonoxximent ta’ deċiżjoni mogħtija minn qorti fi Stat Membru ieħor? Liema proċedura tapplika f’dawn il-każijiet? 17.
Liema liġi tapplika l-qorti fi proċediment fejn it-tfal u l-ġenituri ma jgħixux fis-Slovenja jew ikunu ta’ ċittadinanza differenti? 1. It-terminu legali “responsabbiltà tal-ġenituri" xi jfisser? X’inhuma d-drittijiet u l-obbligi ta’ min ikollu r-responsabbiltà tal-ġenituri?
Ir-responsabbiltà tal-ġenituri għat-tfal: Ir-responsabbiltà tal-ġenituri
hija relazzjoni legali regolata mil-liġi
tal-familja. Ikun hemm din ir-relazzjoni mat-twelid ta’ tarbija jew meta
tkun stabbilita l-paternità jew il-maternità. Fis-sistema legali Slovena,
id-drittijiet u l-obbligi tat-tfal imweldin barra miż-żwieġ huma l-istess
bħal dawk tat-tfal imweldin fiż-żwieġ. Il-liġi Slovena tapplika s-sistema ta’
adozzjoni sħiħa skont liema tfal adottati jitqiesu l-istess bħal tfal
Il-bażi legali huwa l-Artikolu 54 tal-kostituzzjoni Slovena li
jistabbilixxi li l-ġenituri għandhom id-dritt u l-obbligu li jmantnu, jedukaw
u jrabbu lil uliedhom. Kemm dan id-dritt kif ukoll dan l-obbligu jistgħu jiġu
revokati jew ristretti għal dawk ir-raġunijiet biss imsemmija mil-liġi
għall-ħarsien tal-interessi tat-tfal. Tfal imweldin barra miż-żwieġ għandhom
l-istess drittijiet bħat-tfal imweldin fih.
Id-drittijiet u l-obbligi
reċiproċi bejn il-ġenituri u t-tfal naturali u adottati tagħhom
jikkostitwixxu r-responsabbiltà
tal-ġenituri (l-Artikoli 4, 5 u 7
tal-Att dwar iż-Żwieġ u r-Relazzjonijiet Familjari, Ur. l. RS (Gazzetta
Uffiċjali Slovena) Nru 15/76 (Zakon o
zakonski zvezi in družinskih razmerjih - ZZZDR).
Ir-responsabbiltà
tal-ġenituri għal danni
fir-rigward tat-tfal tagħhom hija stabbilita bl-Artikolu 142 tal-Kodiċi ta’
Obbligazzjonijiet (Obligacijski zakonik
- OZ). Il-ġenituri huma responsabbli għal ħsara kkawżata lil terzi minn
uliedhom sakemm jilħqu l-età ta’ seba’ snin, irrispettivament mill-ħtija
min-naħa tagħhom.
Il-ġenituri huma responsabbli
għall-ħsara kkawżata lil terzi minn uliedhom wara li jagħlqu s-seba’ snin
sakemm ma jagħtux prova li huma ma kinux responsabbli għall-ħsara. L-Artikolu 107 taz-ZZZDR jistabblixxi
regoli dwar ir-rappreżentanza
tat-tfal, dak li jsir f’isimhom vis-à-vis
persuni oħra u l-ġestjoni tal-proprjetà tagħhom. Minuri huma rrappreżentati
mill-ġenituri tagħhom. Jekk avviż ikollu jkun notifikat lil minuri, jista’
wkoll ikun notifikat b’mod validu lill-missier jew lill-omm jew, jekk
il-ġenituri ma jgħixux flimkien, lill-ġenitur li jgħix mat-tfal.
Jekk iż-żewġ ġenituri jkollhom
il-kustodja tat-tfal, huma għandhom jaqblu dwar il-post permanenti
tar-residenza tat-tfal u min minnhom għandu jkun notifikat b’avviż
fir-rigward tat-tfal. Il-ġenituri għandhom jiġġestixxu l-proprjetà tat-tfal fl-interessi tat-tfal sakemm
isiru maġġorenni (Artikolu 109 taz-ZZZDR).
Drittijiet u obbligi tal-ġenituri u tat-tfal:
Il-ġenituri għandhom jipprovdu
lil uliedhom bil-kundizzjonijiet għal trobbija b’saħħitha, żvilupp personali
armonjuż u l-mixja lejn l-indipendenza fil-ħajja u fix-xogħol. Huma
responsabbli biex ikunu ta’ għajnuna lil uliedhom u biex jieħdu ħsieb
il-kundizzjonijiet tagħhom fil-ħajja, saħħithom u t-trobbija tagħhom.
Għandhom jagħmlu kull sforz biex jiżguraw li uliedhom jieħdu edukazzjoni u
taħriġ vokazzjonali. It-tfal għandhom dritt li jżommu kuntatt maż-żewġ
ġenituri u ż-żewġ ġenituri għandhom id-dritt li jżommu kuntatt mat-tfal (Artikoli 102, 103 u 106 taz- ZZZDR).
2. Bħala regola ġenerali, min għandu r-responsabbiltà tal-ġenituri?
Il-ġenituri għandhom jeżerċitaw
id-drittijiet tagħhom ta’ ġenituri bi ftehim reċiproku skont l-interessi
tat-tfal. Fejn ġenituri jkunu jgħixu separati minn xulxin iżda ma jaqsmux
bejniethom il-kustodja tat-tfal, huma għandhom jiddeċiedu b’mod reċiproku fuq
kwistjonijiet li jinfluwenzaw b’mod sinifikanti l-iżvilupp tat-tfal skont
l-interessi tat-tfal.
Min mill-ġenituri jkollu
l-kustodja tat-tfal għandu jiddeċiedi fuq kwistjonijiet li jolqtu l-ħajja
tat-tfal minn jum għal ieħor. Jekk wieħed mill-ġenituri ma jitħalliex
jeżerċita r-responsabbiltà ta’ ġenitur, il-parti l-oħra għandha teżerċitaha
minn rajha. Jekk il-ġenituri jgħixu separati minn xulxin, min minnhom jgħix
mat-tfal għandu jeżerċita r-responsabbiltà ta’ ġenitur. Fil-każ ta’ divorzju
jew annullament taż-żwieġ, il-ġenitur li jingħata l-kustodja tat-tfal
jeżerċita r-responsabbiltà ta’ ġenitur (Artikoli 113 u 115 taz-ZZZDR).
3. Jekk il-ġenituri ma jkunux jistgħu jew ma jkunux iridu jeżerċitaw ir-responsabbiltà tal-ġenituri fuq uliedhom, tista’ tinħatar persuna oħra minflokhom?
Tfal jistgħu jkunu taħt il-kura
ta’ persuni jew istituzzjonijiet oħrajn. Iċ-Ċentru tas-Servizzi Soċjali
jista’ jneħħi tfal minn mal-ġenituri tagħhom u jqegħedhom taħt il-kustodja
ta’ terza persuna jew istituzzjoni jekk il-ġenituri jittraskuraw il-kura ta’
uliedhom jew jekk ikun fl-interess
tat-tfal xort’oħra (Art. 120 taz-ZZZDR).
ta’ ġenitur adottiv. Tfal ikunu
eliġibbli għal adozzjoni jekk il-ġenituri tagħhom ma jkunux magħrufa jew jekk
ir-residenza tagħhom tkun ilha mhux magħrufa għal aktar minn sena jew jekk
il-ġenituri tagħhom ikunu ftiehmu quddiem l-awtoritajiet kompetenti li jagħtu
t-tifel jew it-tifla tagħhom għall-adozzjoni jew jekk it-tfal ma jkollhomx
ġenituri ħajjin (Art. 141 taz-ZZZDR).
It-tfal jistgħu jiġu fdati wkoll fil-kura ta’ fostering (ġenitur li jagħmel il-fostering huwa persuna li ma jkunx il-missier jew l-omm tat-tifel
jew tifla (Artikoli 154-159 u 176 taz-ZZZDR, u, b’mod partikolari, l-Att dwar
il-Kura tal-Fostering, Ur. l. RS
Nru 10/2002)) jew fil-kura ta’ tutur
(Artikoli 178, 182, 201 u 202). Tutur ikun responsabbli għall-kura tat-tifel
jew tifla bħal ġenitur u jista’ jkun qarib tat-tifel jew tat-tifla.
4. Jekk il-ġenituri jiddivorzjaw jew jinfirdu, kif tkun stabbilita r-responsabbiltà għat-tfal?
Jekk il-ġenituri jkunu qed
jgħixu separati minn xulxin jew waslu biex jisseparaw, huma għandhom
jiftiehmu dwar il-kustodja u l-manteniment għat-tfal tagħhom komuni u dwar
kuntatti bejn it-tfal u l-ġenituri tagħhom skont l-interessi tat-tfal
(Artikoli 105 u 105(a) taz-ZZZDR).
Fejn il-ġenituri jkunu qed
jgħixu separati minn xulxin iżda ma jkunux qed jaqsmu bejniethom il-kustodja
tat-tfal, huma għandhom jiddeċiedu, reċiprokament, fuq kwistjonijiet li
jinfluwenzaw b’mod sinifikanti l-iżvilupp tat-tfal skont l-interessi
tat-tfal. Jekk il-ġenituri ma jkunux jistgħu jaqblu, iċ-Ċentru tas-Servizzi
Soċjali jgħinhom jilħqu ftehim. Min mill-ġenituri jkollu l-kustodja tat-tfal,
għandu jiddeċiedi dwar affarijiet li jolqtu l-ħajja ta’ kuljum tat-tfal. Jekk
f’każijiet bħal dawn il-ġenituri ma jkunux jistgħu jiftiehmu fuq
kwistjonijiet li jinfluwenzaw sewwa l-iżvilupp tat-tfal, ukoll bl-għajnuna
tas-Servizzi Soċjali, id-deċiżjoni tittieħed minn qorti, fuq proposta
tal-missier jew tal-omm jew tat-tnejn, fi proċedimenti mingħajr
kontestazzjoni (Artikolu 113 taz-ZZZDR).
5. Jekk il-ġenituri jilħqu ftehim dwar ir-responsabbiltà tal-ġenituri, liema formalitajiet għandhom jiġu rispettati biex il-ftehim ikun jorbot legalment?
jgħixu separatament, huma għandhom jiftiehmu dwar il-kustodja u l-manteniment
tat-tfal tagħhom komuni u dwar kuntatti bejn it-tfal u l-ġenituri skont
l-interessi tat-tfal. Jekk il-ġenituri jaqblu dwar
il-kustodja tat-tfal, huma għandhom jipproponu li l-qorti toħroġ ordni għal dak il-għan fi
proċedimenti mhux kontestati. Jekk il-qorti ssib li l-ftehim ma jkunx
fl-interess tat-tfal, hija tista’ tirrifjuta l-proposta. Jekk il-ġenituri ma
jkunux jistgħu jaqblu, iċ-Ċentru tas-Servizzi Soċjali jgħinhom jilħqu ftehim.
Jekk il-ġenituri jonqsu li jilħqu ftehim anki bl-għajnuna tas-Servizzi
Soċjali, il-qorti tiddeċiedi fuq talba tal-missier jew tal-omm jew tat-tnejn.
Qabel ma l-qorti tiddeċiedi
dwar il-każ, hija għandha tieħu l-opinjoni taċ-Ċentru tas-Servizzi Soċjali
fl-interess tat-tfal. Il-qorti għandha tqis ukoll l-opinjoni tat-tifel jew
tat-tifla, jekk din tiġi espressa mit-tfal stess jew permezz ta’ persuna li
t-tifel jew it-tifla jkunu għażlu u jafdaw u jekk huma jkunu kapaċi jifhmu
s-sinifikat u l-konsegwenzi. Applikazzjoni mill-ġenituri għal deċiżjoni ta’
qorti għandha tkun akkumpanjata minn prova miċ-Ċentru tas-Servizzi Soċjali
rilevanti li l-ġenituri kienu ppruvaw jilħqu ftehim dwar il-kustodja tat-tfal
tagħhom komuni bl-għajnuna tiegħu (Artikoli 105, 105(a) u 106 taz-ZZZDR).
6. Jekk il-ġenituri ma jkunux jistgħu jilħqu ftehim, minn liema mezzi alternattivi jistgħu jagħmlu użu?
Jekk il-ġenituri ma jkunux
jistgħu jaqblu, is-Servizzi Soċjali jgħinuhom biex jilħqu ftehim. Jekk jonqsu
li jiftiehmu ukoll bl-għajnuna taċ-Ċentru tas-Servizzi Soċjali, il-kwistjoni
tkun deċiża mill-qorti (Artikoli 105, 105(a) u 106 taz-ZZZDR).
7. Jekk il-ġenituri jidħlu l-qorti, fuq liema kwistjonijiet jista’ jiddeċiedi l-imħallef?
Il-qorti tista’ tiddeċiedi jekk
it-tfal kollha għandhomx jitqiegħdu fil-kustodja tal-missier jew tal-omm jew
min mit-tfal għandu jingħata lill-missier jew lill-omm u min minnhom għandu
jingħata lill-ieħor jew lill-oħra. Il-qorti tista’ tiddeċiedi wkoll ex officio li t-tfal kollha jew xi
wħud minnhom għandhom jiġu fdati fil-kustodja ta’ terzi.
dwar il-każ, hija għandha tara l-opinjoni taċ-Ċentru tas-Servizzi Soċjali
fl-interess tat-tfal. Il-qorti għandha wkoll tqis l-opinjoni tat-tifel jew
tat-tifla, jekk din tkun espressa minnhom stess jew permezz ta’ persuna li
huma jkunu għażlu u jafdaw u li t-tfal ikunu jistgħu jifhmu s-sinifikat u
l-konsegwenzi.
Il-qorti tiddeċiedi wkoll dwar
il-manteniment tat-tfal u dwar kuntatti. It-tfal għandhom id-dritt għal
kuntatt maż-żewġ ġenituri u ż-żewġ ġenituri għandhom id-dritt għal kuntatt
mat-tfal. Il-qorti tista’ tneħħi jew tillimita d-dritt għal kuntatt biss jekk
ikun meħtieġ għall-ħarsien tal-interessi tat-tfal. Kuntatti ma jkunux
fl-interess tat-tfal jekk jiddisturbawhom jew jekk jheddu l-iżvilupp fiżiku
jew mentali tagħhom. Il-qorti tista’ tiddeċiedi li kuntatti għandhom isiru taħt
is-superviżjoni ta’ terza persuna jew b’xi mod ieħor li ma jinvolvix laqgħat
jew assoċjazzjoni jekk xort’oħra ma jkunx fl-interess tat-tfal. Qabel ma
l-qorti tiddeċiedi dwar dan il-każ, hija għandha tara, l-ewwel, l-opinjoni
tas-Servizzi Soċjali fl-interess tat-tfal. Il-qorti għandha tqis ukoll
l-opinjoni tat-tifel jew tat-tifla jekk tkun espressa mit-tfal infushom jew
permezz ta’ persuna li huma jkunu għażlu jew jafdaw u li t-tfal ikunu kapaċi
jifhmu s-sinifikat u l-konsegwenzi. It-tifel jew it-tifla għandhom id-dritt
għal kuntatt personali ma’ qraba u persuni oħra li huma jħossuhom qrib
tagħhom b’mod partikulari sakemm dan ma jkunx fl-aħjar interessi tagħhom
(nanniet, aħwa subien u bniet, ħuthom subien u bniet minn missierhom jew minn
ommhom, dawk li qabel kienu l-foster-parents
tagħhom, il-konjuġi preċedenti jew attwali jew is-sieħeb jew is-sieħba li
miegħu jew magħha jkun qed jew tkun qed tikkoabita il-wieħed jew l-oħra
tal-ġenituri tagħhom) (Artikoli 105, 105(a), 106 u 106(a) taz-ZZZDR).
8. Jekk il-qorti tiddeċiedi li l-missier jew l-omm għandu jkollu/jkollha l-kustodja unika tat-tfal, dan ifisser li l-ġenituri jkunu jistgħu jiddeċiedu dwar l-affarijiet kollha li jkollhom x’jaqsmu mat-tfal qabel l-ewwel nett jikkonsultaw lil xulxin?
Le. Jekk il-ġenituri jkunu qed
jgħixu separati u ma jaqsmux bejniethom il-kustodja tat-tfal tagħhom, huma
għandhom jiddeċiedu reċiprokament fuq kwistjonijiet li jinfluwenzaw
l-iżvilupp tagħhom b’mod sinifikanti skont l-interessi tat-tfal. Jekk
il-ġenituri ma jkunux jistgħu jiftiehmu, iċ-Ċentru tas-Servizzi Soċjali
jgħinhom biex jilħqu ftehim. Dak il-ġenitur li jkollu l-kustodja tat-tfal
għandu jiddeċiedi dwar affarijiet li jolqtu l-ħajja tagħhom ta’ kuljum. Jekk
il-ġenituri jonqsu li jiftiehmu fuq kwistjonijiet li jinfluwenzaw b’mod
sinifikanti l-iżvilupp tat-tfal, ukoll bl-għajnuna taċ-Ċentru tas-Servizzi
Soċjali, id-deċiżjoni għandha tittieħed minn qorti, wara proposta
mill-missier jew mill-omm jew mit-tnejn, fi proċedimenti mhux kontestati.
9. Jekk il-qorti tiddeċiedi li l-ġenituri għandu jkollhom il-kustodja konġunta tat-tfal tagħhom, dan xi jfisser fil-prattika?
Dan ifisser li ż-żewġ ġenituri
jkunu t-tnejn responsabbli għall-kustodja tat-tfal u li jkollhom ikomplu
jieħdu l-kura tagħhom.
10. Liema qorti jew awtorità hija kompetenti sabiex tiddeċiedi? Liema formalitajiet għandhom jiġu rispettati u liema dokumenti huma meħtieġa?
Il-qorti distrettwali (Artikolu
32 tal-Att ta’ Proċedura Ċivili (Zakon
o pravdnem postopku – iż-ZPP)) li għandha ġurisdizzjoni lokali ġenerali
fuq il-konvenut, jiġifieri l-qorti li l-konvenut ikun residenti
fit-territorju tagħha b’mod temporanju jew permanenti (Artikolu 47 taż-ZPP).
Iżda, f’tilwim dwar manteniment legali fejn l-attur ikun il-persuna li
japplika għal manteniment (Artikolu 50 iz-ZPP), il-ġurisdizzjoni ma tkunx
biss tal-qorti li jkollha ġurisdizzjoni lokali ġenerali iżda wkoll tal-qorti
li l-attur ikun residenti fit-territorju tagħha b’mod temporanju jew
Id-dispożizzjonijiet taż-ZPP
għandhom ikunu rispettati, b’mod partikolari l-Artikolu 104 li jistipula li
applikazzjonijiet lill-qorti għandhom isiru fl-ilsien Sloven; l-Artikolu 105
li jistipula li applikazzjonijiet għandhom jiġu ppreżentati bil-miktub u
jistabbilixxi l-kontenut obbligatorju; l-Artikolu 106 li jistipula l-għadd
ta’ kopji li għandhom jiġu ppreżentati; l-Artikolu 107 li jippreskrivi
d-dokumenti ta’ appoġġ li għandhom jinthemżu, u l-Artikolu 180 li
jippreskrivi l-kontenut tal-ilment.
11. Liema proċedura tapplika f’dawn il-każijiet? Teżisti proċedura ta’ emerġenza?
Il-proċedura f’tilwim
matrimonjali u tilwim li jinqala’ minn relazzjonijiet bejn il-ġenituri u
t-tfal hija stabbilita fil-Kapitolu 27 taż-ZPP (Artikoli 406-414). Skont dik il-proċedura,
il-qorti tista’ toħroġ, wara applikazzjoni minn waħda mill-partijiet jew ex officio, inġunzjonijiet temporanji
dwar il-kustodja u l-manteniment tat-tfal komuni, u inġunzjonijiet temporanji
li jneħħu jew li jillimitaw id-dritt għall-kuntatti jew dwar il-mod li bih
isiru l-kuntatti.
Inġunzjonijiet temporanji
jinħarġu skont l-att dwar l-assigurazzjoni ta’ talbiet (Zakon o izvršbi in zavarovanju – iz-ZIZ).
12. Nista’ nikseb għajnuna legali li tkopri l-ispejjeż tal-proċedura?
Għajnuna legali bla ħlas hija
regolata bl-Att dwar l-Għajnuna Legali Mingħajr Ħlas (Zakon o brezplačni pravni pomoči – iz-ZBPP), li tistipula
kundizzjonijiet għall-għoti ta’ għajnuna bħal dik u l-iskop tagħha (dritt
għal fondi biex jitħallsu l-ispejjeż tal-għajnuna legali kollha jew parti
minnhom u eżenzjoni minn ħlas ta’ spejjeż ta’ proċedimenti). Fuq
Huwa possibbli wkoll fi
proċedimenti attwali li ssir applikazzjoni għal eżenzjoni minn ħlas ta’
tariffi tal-qorti jew għal eżenzjoni minn ħlas tal-ispiża ta’ proċedimenti;
il-kundizzjonijiet rilevanti huma stabbiliti fl-Artikoli 168 u 169 taż-ZPP.
13. Jista’ jsir appell kontra deċiżjoni dwar ir-responsabbiltà tal-ġenituri?
Iva, jista’ jsir appell
mis-sentenza tal-qorti lil qorti ogħla. L-appell għandu jkun ippreżentat
fil-qorti li tkun tat is-sentenza fl-ewwel istanza f’għadd biżżejjed ta’
kopji għall-qorti u għall-parti l-oħra (Artikolu 342 taż-ZPP).
14. F’ċerti kazijiet, jista’ jkun meħtieġ li ssir applikazzjoni lil qorti biex deċiżjoni tkun inforzata. Liema proċedura tapplika?
Il-proċedura ta’ eżekuzzjoni
stabbilita fl-Att dwar l-Eżekuzzjoni ta’ Sentenzi f’Materji Ċivili u Talbiet
ta’ Assigurazzjoni (ZIZ), b’mod partikolari l-proċedura speċjali stabbilita
fil-Kapitolu 20: eżekuzzjoni f’każijiet dwar il-kustodja tat-tfal u
kuntatti personali mat-tfal (Artikoli 238(a)-238(g) taż-ZIZ).
15. X’għandi nagħmel biex deċiżjoni mogħtija minn qorti barranija tkun rikonoxxuta u liema proċedura tapplika?
Il-kundizzjonijiet li
jirregolaw ir-rikonoxximent u l-eżekuzzjoni ta’ sentenzi ġudizzjarji ta’
qrati barranin u ta’ atti pubbliċi oħrajn huma stabbiliti fil-Kapitolu 4
tal-Att dwar id-Dritt Internazzjonali Privat u Proċedura (Zakon o mednarodnem zasebnem pravu in
postopku – iz-ZMZPP, Artikoli 94 sa 111).
Sentenza ta’ qorti barranija
titqies bħala ekwivalenti għal sentenza ta’ qorti Slovena u għandha l-istess
effett fis-Slovenja daqs sentenza domestika bil-kundizzjoni li tkun
rikonoxxuta minn qorti fir-Repubblika tas-Slovenja. Persuna li tippreżenta
applikazzjoni għal rikonoxximent għandha tehmeż is-sentenza barranija
mat-talba għar-rikonoxximent tas-sentenza barranija, jew kopja ċertifikata
tagħha, u tehmeż ċertifikat mogħti mill-qorti kompetenti barranija jew korp
ieħor dwar il-forza legali ta’ dik is-sentenza fil-liġi tal-istat li jkun ħariġha.
Jekk is-sentenza barranija ma tkunx kostitwita f’lingwa uffiċjali tal-qorti,
il-parti li tapplika għal rikonoxximent għandha tissottometti wkoll
traduzzjoni ċertifikata tas-sentenza barranija f’lingwa uffiċjali tal-qorti.
Id-dispożizzjonijiet ta’ hawn
fuq japplikaw ukoll għall-eżekuzzjoni tas-sentenza barranija. Flimkien
maċ-ċertifikat dwar il-forza legali tas-sentenza barranija, il-persuna li
tapplika għal eżekuzzjoni għandha tissottometti wkoll ċertifikat dwar
l-eżegwibiltà tagħha fil-liġi tal-istat li jkun ħarġu.
tiddeċiedi dwar rikonoxximent (Artikolu 32(2) taż-ZPP, Artikolu 101 tal-Att
dwar il-Qrati (Zakon o sodiščih)).
Il-qorti tiddeċiedi dwar ir-rikonoxximent tas-sentenza barranija skont
ir-regoli dwar proċedimenti mhux ikkontestati (Artikolu 1(2) tal-Att dwar
Proċedura Ċivili Volontarja (Zakon o
nepravdnem postopku – iz-ZNP)).
16. Għand liema qorti jkolli mmur biex nopponi r-rikonoxximent ta’ deċiżjoni mogħtija minn qorti fi Stat Membru ieħor? Liema proċedura tapplika f’dawn il-każijiet?
Il-qorti distrettwali hija kompetenti għal deċiżjonijiet dwar ir-rikonoxximent ta’ sentenzi barranin. Il-proċedura applikata hija dik għal proċedimenti
mhux kontestati.
17. Liema liġi tapplika l-qorti fi proċediment fejn it-tfal u l-ġenituri ma jgħixux fis-Slovenja jew ikunu ta’ ċittadinanza differenti?
Relazzjonijiet bejn ġenituri u
tfal jiġu deċiżi skont il-liġi tal-istat li tiegħu huma ċittadini. Jekk
il-ġenituri jkunu ċittadini ta’ pajjiżi differenti, tapplika l-liġi
tal-pajjiż li fih ikollhom kollha kemm huma, ir-residenza permanenti tagħhom.
Jekk il-ġenituri u t-tfal ikunu ċittadini ta’ pajjiżi differenti u ma
jkollhomx residenza permanenti fl-istess pajjiż, il-liġi applikata tkun dik
tal-pajjiż li t-tfal ikunu ċittadini tiegħu (Artikolu 42 taż-ZMZPP).
« Risponsabilità tal-ġenituri - Informazzjoni Ġenerali | Slovenja - Informazzjoni Ġenerali »